
Pranešimas apie Komisijos 2015 m. rugsėjo 23 d. posėdyje nagrinėtus klausimus ir priimtus sprendimus

Komisijos 2015 m.  rugsėjo 23 d. posėdyje buvo nagrinėjami šie klausimai:
1. Andriaus Vaičkos peticijos „Dėl Lietuvos Respublikos baudžiamojo kodekso 215 straipsnio pakeitimo“ nagrinėjimas iš esmės. 
2. Dėl Viktorijos Klimavičiūtės kreipimosi „Dėl Lietuvos Respublikos bausmių vykdymo kodekso pakeitimo įstatymo Nr. XII-1818 pakeitimo.“
3. Dėl Danutės Rekštienės kreipimosi „Dėl Lietuvos Respublikos bausmių vykdymo kodekso pakeitimo įstatymo Nr. XII-1818 pakeitimo.“
4. Dėl Antano Butkaus kreipimosi „Dėl Lietuvos Respublikos bausmių vykdymo kodekso pakeitimo įstatymo Nr. XII-1818 ir Lietuvos Respublikos suėmimo vykdymo įstatymo Nr. XII-1819 pakeitimų.“
5. Dėl Augustino Mičiulio ir kitų pareiškėjų kreipimosi „Dėl Lietuvos Respublikos bausmių vykdymo kodekso pakeitimo įstatymo Nr. XII-1818 ir Lietuvos Respublikos suėmimo vykdymo įstatymo Nr. XII-1819 pakeitimų.“
6. Dėl Povilo Preikšos ir kitų pareiškėjų kreipimosi „Dėl Lietuvos Respublikos bausmių vykdymo kodekso pakeitimo įstatymo Nr. XII-1818 ir Lietuvos Respublikos suėmimo vykdymo įstatymo Nr. XII-1819 pakeitimų.“
7. Dėl Dinos Gončarovos ir kitų pareiškėjų kreipimosi „Dėl Lietuvos Respublikos bausmių vykdymo kodekso pakeitimo įstatymo Nr. XII-1818 ir Lietuvos Respublikos suėmimo vykdymo įstatymo Nr. XII-1819 pakeitimų.“
8. Dėl Tomo Brazinsko ir kitų pareiškėjų kreipimosi „Dėl Lietuvos Respublikos bausmių vykdymo kodekso pakeitimo įstatymo Nr. XII-1818 ir Lietuvos Respublikos suėmimo vykdymo įstatymo Nr. XII-1819 pakeitimų.“
9. Dėl Domo Žviklio kreipimosi „Dėl Lietuvos Respublikos bausmių vykdymo kodekso pakeitimo įstatymo Nr. XII-1818 ir Lietuvos Respublikos suėmimo vykdymo įstatymo Nr. XII-1819 pakeitimų.“
10. Dėl Dainiaus Žviklio kreipimosi „Dėl Lietuvos Respublikos bausmių vykdymo kodekso pakeitimo įstatymo Nr. XII-1818 pakeitimo.“
11. Dėl Audriaus Čivinsko kreipimosi „Dėl Lietuvos Respublikos bausmių vykdymo kodekso pakeitimo įstatymo Nr. XII-1818 ir Lietuvos Respublikos suėmimo vykdymo įstatymo Nr. XII-1819 pakeitimų.“
12. Dėl Valerijaus Jančo ir kitų pareiškėjų kreipimosi „Dėl Lietuvos Respublikos bausmių vykdymo kodekso pakeitimo įstatymo Nr. XII-1818 ir Lietuvos Respublikos suėmimo vykdymo įstatymo Nr. XII-1819 pakeitimų.“
13. Dėl Remigijaus Byčiaus kreipimosi „Dėl Lietuvos Respublikos bausmių vykdymo kodekso pakeitimo įstatymo Nr. XII-1818 ir Lietuvos Respublikos suėmimo vykdymo įstatymo Nr. XII-1819 pakeitimų.“
14. Dėl Audriaus Petkausko kreipimosi „Dėl Lietuvos Respublikos bausmių vykdymo kodekso pakeitimo įstatymo Nr. XII-1818 ir Lietuvos Respublikos suėmimo vykdymo įstatymo Nr. XII-1819 pakeitimų.“
15. Dėl Dariaus Petkausko kreipimosi „Dėl Lietuvos Respublikos bausmių vykdymo kodekso pakeitimo įstatymo Nr. XII-1818 ir Lietuvos Respublikos suėmimo vykdymo įstatymo Nr. XII-1819 pakeitimų.“
16. Dėl Norberto Tučkaus kreipimosi „Dėl Lietuvos Respublikos bausmių vykdymo kodekso pakeitimo įstatymo Nr. XII-1818 ir Lietuvos Respublikos suėmimo vykdymo įstatymo Nr. XII-1819 pakeitimų.“
17. Dėl Rimo Taraškos kreipimosi „Dėl Lietuvos Respublikos bausmių vykdymo kodekso pakeitimo įstatymo Nr. XII-1818 ir Lietuvos Respublikos suėmimo vykdymo įstatymo Nr. XII-1819 pakeitimų.“
18. Dėl Aurimo Dusevičiaus kreipimosi „Dėl Lietuvos Respublikos bausmių vykdymo kodekso pakeitimo įstatymo Nr. XII-1818 ir Lietuvos Respublikos suėmimo vykdymo įstatymo Nr. XII-1819 pakeitimų.“
19. Dėl Audriaus Dusevičiaus kreipimosi „Dėl Lietuvos Respublikos bausmių vykdymo kodekso pakeitimo įstatymo Nr. XII-1818 ir Lietuvos Respublikos suėmimo vykdymo įstatymo Nr. XII-1819 pakeitimų.“
20. Dėl Kęstučio Cikano kreipimosi „Dėl Lietuvos Respublikos bausmių vykdymo kodekso pakeitimo įstatymo Nr. XII-1818 ir Lietuvos Respublikos suėmimo vykdymo įstatymo Nr. XII-1819 pakeitimų.“
21. Dėl Tautvaldo Snukiškio kreipimosi „Dėl Lietuvos Respublikos bausmių vykdymo kodekso pakeitimo įstatymo Nr. XII-1818 ir Lietuvos Respublikos suėmimo vykdymo įstatymo Nr. XII-1819 pakeitimų.“ 
22. Dėl Deivido Eudukevičiaus kreipimosi „Dėl Lietuvos Respublikos bausmių vykdymo kodekso pakeitimo įstatymo Nr. XII-1818 ir Lietuvos Respublikos suėmimo vykdymo įstatymo Nr. XII-1819 pakeitimų.“

23. Dėl Tomašo Mackevičiaus kreipimosi „Dėl Lietuvos Respublikos bausmių vykdymo kodekso pakeitimo įstatymo Nr. XII-1818 pakeitimo.“
24. Dėl Žilvino Vaigausko kreipimosi „Dėl Lietuvos Respublikos bausmių vykdymo kodekso pakeitimo įstatymo Nr. XII-1818 pakeitimo.“
25. Dėl Romualdo Stralkaus kreipimosi „Dėl Lietuvos Respublikos baudžiamojo proceso kodekso pakeitimo“.
26. Dėl Algerdo Kubiliaus kreipimosi „Dėl Lietuvos Respublikos bausmių vykdymo kodekso pakeitimo įstatymo Nr. XII-1818 ir Lietuvos Respublikos suėmimo vykdymo įstatymo Nr. XII-1819 pakeitimų.“
27. Dėl Vlado Krivicko kreipimosi „Dėl Lietuvos Respublikos visuomenės informavimo įstatymo 19 straipsnio 2 dalies ir Lietuvos Respublikos Aukščiausios Tarybos 1991 m. gruodžio 20 d. nutarimo Nr. I-2132 „Dėl Gruzijos Respublikos Nepriklausomybės pripažinimo“ pakeitimų“.
1. Pirmuoju klausimu buvo priimtas sprendimas atmesti Andriaus Vaičkos peticijoje „Dėl Lietuvos Respublikos baudžiamojo kodekso 215 straipsnio pakeitimo“ pateiktą pasiūlymą pakeisti Lietuvos Respublikos baudžiamojo kodekso (toliau – Kodeksas) 215 straipsnį ir jį išskirstyti į dalis taip, kaip Kodekso 182 straipsnis, kad bausmė priklausytų nuo padaryto nusikaltimo metu padarytos žalos. 
Komisija šį sprendimą priėmė, atsižvelgusi į Lietuvos Respublikos teisingumo ministerijos pateiktą nuomonę ir manydama, kad Kodekso 182 ir 215 straipsniuose numatytos nusikalstamos veikos iš esmės skiriasi ir savo turiniu, ir pobūdžiu, todėl ir jų konstrukcija negali būti tokia pati.
Kodekso 215 straipsnio sudėtis yra formalioji, t. y. nusikaltimas pripažįstamas baigtu, kai padaromas bent vienas iš straipsnyje nurodytų alternatyvių veiksmų. Baudžiamajai atsakomybei atsirasti pakanka pačios veikos padarymo fakto, pavyzdžiui, neteisėtai atlikti vieną ar daugiau finansinių operacijų, vieną ar daugiau svetimų, netikrų ar suklastotų elektroninių mokėjimo priemonių ir pan. Šiuo atveju padariniai yra už nusikaltimo sudėties ribų ir gali turėti reikšmės tik individualizuojant bausmę, bet ne kvalifikuojant veiką. Kodekso 182 straipsnio sudėtis, kuria pareiškėjas siūlo vadovautis tobulinant Kodekso 215 straipsnio sudėtį, yra materialioji. Pagal ją, nusikaltimas pripažįstamas baigtu, kai padaroma turtinės žalos, t. y. turtinė žala šiuo atveju pasireiškia, kai asmuo apgaule savo ar kitų naudai įgyja svetimą turtą ar turtinę teisę, išvengia turtinės prievolės arba ją panaikina. Nusikaltimo baigtumas, esant materialiajai nusikaltimo sudėčiai, siejamas su kilusiais padariniais, kurie ir nulemia bausmės dydį. Kodekso 182 straipsnis turi paprastąją, kvalifikuotą ir privilegijuotą sudėtis, kurių konstrukcija priklauso nuo apgaule įgyto svetimo turto, turtinės teisės ar išvengtos ar panaikintos turtinės prievolės vertės, kuri nusikalstamos veikos padarymo atveju vertinama kaip padaryta žala nukentėjusiajam. Kaip minėta, Kodekso 215 straipsnio sudėtis sukonstruota kaip formalioji ir šiuo atveju baudžiamoji atsakomybė atsiranda nepaisant kilusių padarinių. Nusikalstamos veikos pavojingumas vertinamas pagal padarytus veiksmus (padarytos veikos fakto pakanka baudžiamajai atsakomybei atsirasti). Tai reiškia, kad Kodekso 215 straipsnyje vardijami veiksmai yra pakankamai pavojingi, kad baudžiamoji atsakomybė kiltų vien tik juos atlikus.
Atkreiptinas dėmesys ir į tai, kad Kodekso 182 ir BK 215 straipsniuose numatytos nusikalstamų veikų sudėtys skiriasi ne tik dėl to, kad viena vertinama kaip formalioji, o kita – kaip materialioji. Sukčiavimas ir neteisėtas elektroninės mokėjimo priemonės ar jos duomenų panaudojimas kaip nusikalstamos veikos skiriasi ir kitais požymiais, kurie taip pat neleidžia vertinti Kodekso 215 straipsnio pakeitimų vadovaujantis Kodekso 182 straipsnio pavyzdžiu. Kodekso 182 straipsnio kontekste svarbus požymis yra apgaulė, kuri reiškia, kad dėl kaltininko sąmoningo siekio suklaidinti nukentėjusįjį, pastarasis gali perduoti turtą, perleisti turtinę teisę, atsisakyti realizuoti savo turtinę teisę ir pan. Būtent apgaulės panaudojimas svetimam turtui užvaldyti arba teisei į turtą įgyti laikytinas pagrindiniu sukčiavimo požymiu. Kodekso 215 straipsnio esmė – neteisėtas finansinės operacijos inicijavimas ar atlikimas, panaudojant, pavyzdžiui, netikrą ar suklastotą elektroninę mokėjimo priemonę. Tai reiškia, kad šiuo atveju kaltininkas, atlikdamas neteisėtus veiksmus, pats veikia aktyviai ir savarankiškai, t. y. neteisėti veiksmai tiesiogiai nėra susiję su paties nukentėjusiojo elgesiu.
Pažymėtina ir tai, kad teismas už Kodekso 215 straipsnyje numatytą nusikalstamą veiką neprivalo skirti vien tik laisvės atėmimo. Straipsnio sankcijoje kaip alternatyvios bausmės numatytos bauda arba areštas. Taip pat pažymėtina, kad gali būti skiriamas laisvės atėmimas iki šešerių metų, o tai reiškia, kad galimos skirti laisvės atėmimo bausmės terminas gali tęstis nuo trijų mėnesių iki šešerių metų. Teismas, skirdamas bausmę, atsižvelgia į padarytos nusikalstamos veikos pavojingumo laipsnį, kaltės formą ir rūšį, padarytos nusikalstamos veikos motyvus ir tikslus, nusikalstamos veikos stadiją, kaltininko asmenybę, asmens kaip bendrininko dalyvavimo darant nusikalstamą veiką formą ir rūšį, atsakomybę lengvinančias bei sunkinančias aplinkybes (BK 54 straipsnio 2 dalis).
2. Antruoju klausimu buvo priimtas sprendimas Viktorijos Klimavičiūtės kreipimąsi „Dėl Lietuvos Respublikos bausmių vykdymo kodekso pakeitimo įstatymo Nr. XII-1818 pakeitimo“ pripažinti peticija ir priimti ją nagrinėti.
Peticijoje siūloma pakeisti Lietuvos Respublikos bausmių vykdymo kodekso pakeitimo įstatymą Nr. XII-1818 ir nustatyti, kad ilgalaikiai pasimatymai truktų 2 paras ir ilgalaikiai pasimatymai būtų leidžiami ne tik su sutuoktiniu ar sugyventiniu arba asmeniu, su kuriuo nuteistasis turi bendrą vaiką, jei nei nuteistasis, nei šis asmuo nėra susituokęs su kitu asmeniu arba neturi sugyventinių ir šis vaikas yra Lietuvos Respublikos teisės aktų nustatyta tvarka registruotas kaip bendras nuteistojo ir į pasimatymą atvykusio asmens vaikas, bet ir su motina, broliu, seserimi ar vaiku.
3. Trečiuoju klausimu buvo priimtas sprendimas Danutės Rekštienės kreipimąsi „Dėl Lietuvos Respublikos bausmių vykdymo kodekso pakeitimo įstatymo Nr. XII-1818 pakeitimo“ pripažinti peticija ir priimti ją nagrinėti.
Peticijoje siūloma pakeisti Lietuvos Respublikos bausmių vykdymo kodekso pakeitimo įstatymą Nr. XII-1818 ir nustatyti, kad ilgalaikiai pasimatymai truktų 2 paras ir ilgalaikiai pasimatymai būtų leidžiami ne tik su sutuoktiniu ar sugyventiniu arba asmeniu, su kuriuo nuteistasis turi bendrą vaiką, jei nei nuteistasis, nei šis asmuo nėra susituokęs su kitu asmeniu arba neturi sugyventinių ir šis vaikas yra Lietuvos Respublikos teisės aktų nustatyta tvarka registruotas kaip bendras nuteistojo ir į pasimatymą atvykusio asmens vaikas, bet ir su motina bei artimaisiais.
4–21. Komiisja priėmė sprendimus Antano Butkaus, Augustino Mičiulio, Povilo Preikšos, Dinos Gončarovos, Tomo Brazinsko, Domo Žvinklio, Dainiaus Žvinklio, Audriaus Čivinsko,, Valerijaus Jančo, Remigijaus Byčiaus, Audriaus Petkausko, Dariaus Petkausko, Norberto Tučkaus, Rimo Taraškos, Aurimo Dusevičiaus, Andriaus Dusevičiaus, Kęstučio Cikano, Tautvaldo Snukiškio ir kitų pareiškėjų kreipimusis pripažinti peticija ir priimti nagrinėti, taip pat vadovaujantis Peticijų įstatymo 9 straipsnio 5 dalimi, sujungti šiuos kreipimusis į vieną ir nagrinėti kaip vieną.
22. Vadovaujantis Peticijų įstatymo 4 straipsnio 1 dalimi, buvo priimtas sprendimas Deivido Eudukevičiaus kreipimosi „Dėl Lietuvos Respublikos bausmių vykdymo kodekso pakeitimo įstatymo Nr. XII-1818 ir Lietuvos Respublikos suėmimo vykdymo įstatymo Nr. XII-1819 pakeitimų“ nenagrinėti Peticijų įstatyme nustatytais pagrindais (kreipimasis nepasirašytas) ir grąžinti jį pareiškėjui.
23–24. Vadovaujantis Peticijų įstatymo 4 straipsnio 1 dalimi, buvo priimtas sprendimas Tomašo Mackevičiaus ir Žilvino Vaigausko kreipimųsi „Dėl Lietuvos Respublikos bausmių vykdymo kodekso pakeitimo įstatymo Nr. XII-1818 pakeitimo“ nenagrinėti Peticijų įstatyme nustatytais pagrindais – neaiškūs siūlymai.
25. Vadovaujantis Peticijų įstatymo 9 straipsnio 3 dalies 2 punktu, buvo priimtas sprendimas Romualdo Stralkaus kreipimosi „Dėl Lietuvos Respublikos baudžiamojo proceso kodekso pakeitimo“ nepripažinti peticija. 
Peticijų įstatymo 9 straipsnio 3 dalies 2 punkte yra nustatyta, kad kreipimasis nepripažįstamas peticija, jei iškeltų reikalavimų ir siūlymų tenkinimui nereikia priimti naujo teisės akto, pakeisti, papildyti ar pripažinti netekusiu galios galiojančio teisės akto.
Kreipimesi siūloma papildyti, pakeisti Lietuvos Respublikos baudžiamojo proceso kodeksą, „sudarant galimybę įtariamajam, kaltinamajam būti pilnai ir lygiateisiu proceso dalyviu, t. y. įpareigoti ikiteisminį tyrimą surinkti visus duomenis, nurodytus pagal įtariamojo, kaltinamojo aplinkybes“, tačiau Baudžiamojo proceso kodekse jau yra ši nuostata – jo 7 straipsnio 2 dalyje yra nustatyta, kad kaltinimo ir gynybos šalys bylų nagrinėjimo teisme metu turi lygias teises teikti įrodymus, dalyvauti tiriant įrodymus, pateikti prašymus, ginčyti kitos šalies argumentus ir pareikšti savo nuomonę visais klausimais, kylančiais nagrinėjant bylą ir turinčiais reikšmės jos teisingam išsprendimui.
26. Vadovaujantis Peticijų įstatymo 4 straipsnio 1 dalimi buvo priimtas sprendimas Algerdo Kubiliaus kreipimosi „Dėl Lietuvos Respublikos bausmių vykdymo kodekso pakeitimo įstatymo Nr. XII-1818 ir Lietuvos Respublikos suėmimo vykdymo įstatymo Nr. XII-1819 pakeitimų“ nenagrinėti peticijų įstatyme nustatytais pagrindais – neaiškiai suformuluoti siūlymai.
27. Vlado Krivicko kreipimąsi „Dėl Lietuvos Respublikos visuomenės informavimo įstatymo 19 straipsnio 2 dalies ir Lietuvos Respublikos Aukščiausios Tarybos 1991 m. gruodžio 20 d. nutarimo Nr. I-2132 „Dėl Gruzijos Respublikos Nepriklausomybės pripažinimo“ pakeitimų“ buvo nuspręsta pripažinti peticija ir priimti ją nagrinėti.
	Pareiškėjas siūlo:
	1. Lietuvos Respublikos visuomenės informavimo įstatymo 19 straipsnio 2 dalyje tarp žodžių „žmogų“ ir „žeminančią“ įterpti žodį „tautą“, o žodelį „jo“ pakeisti į , jų “.
	Po pakeitimo šio straipsnio dalies redakcija būtų tokia :
	„19 straipsnis. Neskelbtina informacija
	2. Draudžiama platinti dezinformaciją ir informaciją, šmeižiančią, įžeidžiančią žmogų, tautą, žeminančią jų garbę, orumą.“
	2. Pakeisti Lietuvos Respublikos Aukščiausiosios Tarybos 1991 m. gruodžio 20 d. nutarimą Nr. I-2132 „Dėl Gruzijos Respublikos nepriklausomybės pripažinimo“ ir jį išdėstyti taip:
	„Atsižvelgdama į Gruzijos Respublikos Aukščiausiosios Tarybos 1991 m. balandžio 9 d. Aktą "Dėl Gruzijos valstybinės nepriklausomybės atstatymo" ir gerbdama laisvo tautų apsisprendimo teisę, išreikštą 1991 m. kovo 31 d. referendume, Lietuvos Respublikos Aukščiausioji Taryba n u t a r i a :
	1. Pripažinti Gruzijos Respublikos valstybinę nepriklausomybę.
	2. Konstatuoti tai, kad:
	2.1. 1991 m. kovo 31 d. referendume buvo pateiktas atsakyti vienintelis klausimas „Ar Jūs sutinkate atstatyti valstybinę Gruzijos nepriklausomybę 1918 metų gegužės 26 d. Nepriklausomybės akto pagrindu?“. Abchazuos Aukščiausioji Taryba prieš šį referendumą dar 1990.08.25 priėmė Abchazijos valstybinio suvereniteto deklaraciją ir nutarimą „Dėl Abchazuos valstybingumo teisinės apsaugos garantijų“ ir Abchazija faktiškai šį Gruzijos organizuotą referendumą ignoravo;
	2.2. Gruzijos Respublikos Aukščiausiosios Tarybos 1991 m. balandžio 9 d. Aktu „Dėl Gruzijos valstybinės nepriklausomybės atstatymo“ Gruzija pasiskelbė 1918-21 metų Gruzijos Demokratinės Respublikos teisių perėmėja, su kuria Abchazija neturėjo nustačiusi teisinių santykių. Tai gi nuo to momento Gruzijos SSR de jure nustojo veikti, atitinkamai valstybiniai - teisiniai santykiai tarp Abchazijos ir Gruzijos, sukurti ir reguliuojami sovietine  įstatymdavyste, buvo nutraukti, buvusios Gruzijos SSR teritorijoje atsirado tarpusavyje teisiniais santykiais nesusietos dvi valstybės - Abchazija ir Gruzija.“

